ཡུད་ཙམ་འཁོར་རྗེས།ཟླ་བ་དང་འཕྲུལ་རྟ་གཉིས་ཁྲོག་སྒྲ་དང་བཅས་ས་ལ་འགྱེལ།ཁོ་རང་གོག་མ་ནུར་གྱིས་ཡར་ལངས་ཏེ་ཅུང་ཙམ་མིན་ན།ངའི་རྐང་པ་བཅག་སོང་།ད་རག་བར་དུ་དེ་རིང་གི་ངོ་ཚ་འདི་འདྲ་ཞིག་ཉོས་མ་མྱོང་འདོད་དེ།ཨ་ཕའི་ཨུ་ཚུགས་དང་བུ་ཆུང་གི་གཅེས་ལང་གཉིས་ལ་ཞེ་སྡང་ལང་།འཕྲུལ་རྟའི་གློག་སྒྲོན་གཅིག་བསྣར་ཡོད་པ་མཐོང་བ་ན།མདང་དགོང་ཁོའི་ཨ་ཕས་བུ་ཆུང་སྐར་མ་ཁུར་ཏེ་གཡས་སྐོར་གཡོན་སྐོར་བྱེད་དུས།ཨ་ཕའི་གདོང་གི་མིག་ཤེལ་མདུན་ཅོག་སྟེང་དུ་ལྷུང་སྟེ།དུམ་བུ་གཉིས་སུ་བཅག་པའི་སིང་སྒྲ་དེ་རྣ་ལམ་དུ་འཁོར་ནས་སྔངས་འདར་ཞིག་བརྒྱབ།